Folketing
2008-12-19

Nu er det sådan, at Folketinget, når vi er færdige med at behandle det her lovforslag og det næste forslag, går på juleferie. Og jeg tror, at vi stort set alle sammen glæder os til det, men det er meget, meget tydeligt, at der er nogle, der trænger mere til juleferie end andre. Hr. Peter Skaarup viste jo med al tydelighed, at han er ved at være så træt af at tale om det her. Han er ved at være så træt af at stå her med et lovforslag, som overhovedet ikke opfylder det, som hr. Peter Skaarup, Dansk Folkeparti og regeringen har givet udtryk for. Derfor var det jo en fantastisk flot gang rygsvømning, som handlede om ambassadører, og jeg ved ikke hvad - alt muligt, som ikke havde noget med det her at gøre. Det kan jeg godt forstå at hr. Peter Skaarup efterhånden er blevet træt af, nemlig at tale om det konkrete indhold i L 69. Det forsøger hr. Peter Skaarup på alle mulige måder at undgå. Og jeg må sige til hr.